
ARGUMENTUM
            Asociația Română de Drept Umanitar, filiala Prahova cu ocazia marcării celei de-a noua ediții a ”Zilei Dreptului Internațional Umanitar”, 14 mai a fiecărui an, dată când România a devenit parte la ,,Convențiile umanitare de la Geneva”, instituită prin Legea nr. 177/2013. Cea de-a noua ediție a Zilei Dreptului Internațional Umanitar din acest an, se va organiza cu respectarea normelor de protecție impuse de pandemia Covid-19. Vor fi abordate aspecte referitoare la importanța și semnificația adoptării instrumentelor juridice internaționale, precum și a rolului pe care acestea le au în protejarea mediului înconjurător natural în situații de criză sau de conflicte armate. Ediția din acest an va aborda o tematică generică, în actualitate: «Drept internațional umanitar. Re(construcția) societală a drepturilor omului în contextul recesiunii pandemice».
Demersul științific dedicat Zilei Dreptului Internațional Umanitar, eveniment aflat la a IX-a ediție, are drept scop dezvoltarea relațiilor bazate pe știință, progres și umanitarism, a dezbaterilor asupra teoriei și practicilor privind dreptului internațional umanitar și a dreptului internațional al drepturilor omului în situații de criză pandemică în vederea elaborării unor idei, propuneri și soluții, care să fie de un real folos specialiștilor în domeniu, autorităților publice naționale și internaționale, în realizarea progresului și inovării științifice, a implementării standardelor și principiilor dreptului internațional umanitar, al integrării acestuia în politicile naționale și regionale, îmbunătățirea practicilor dreptului internațional umanitar și a dreptului internațional al drepturilor omului, precum și modul în care  instituțiile naționale/internaționale au gestionat problemele pandemice și care a fost impactul la nivel societal. La lucrările conferinței sunt invitați să participe reprezentanți ai mediului academic din țară, specialiști în domeniul dreptului internațional, dreptului public și al științelor sociale, demnitari și specialiști ai autoritățile publice centrale și locale, parteneri ai demersului științific, reprezentanți ai societății civile și mass-media.
 În mod tradițional, tematica abordată tratează subiecte referitoare la reformele  administrației publice centrale și locale, prin prisma respectării principiilor statului de drept și a bunelor practici europene, gestiunea bunurilor și serviciilor publice în interesul tuturor cetățenilor, formarea profesională și responsabilitatea corpului de funcționari publici, contracararea abuzului autorităților publice, asigurarea legalității în administrație și justiția administrativă.

TEMATICA ABORDATĂ:
1.  Adaptarea legislației interne și internaționale pentru 
Salvgardarea dreptului internațional umanitar și a drepturilor omului la realitățile lumii contemporane
2. Reafirmarea și actualizarea mecanismelor jurisprudențiale privind protecția dreptului internațional al drepturilor omului în raport cu provocările crizei pandemice
3. Aplicarea dreptului internațional umanitar. Solidaritate și 
cooperare în apărarea dreptului umanitar la confluența dintre prezent și viitor

      Lucrările Conferinței se vor desfășura online, în limba română.
      Intenția de a participa, precum și rezumatele, lucrările in extenso ale celor interesați de acest eveniment științific le așteptăm la adresa: roxanne_lex@yahoo.com.

TERMENE ACCEPTATE :
10 martie 2022 - termenul pentru trimiterea rezumatului lucrării în română, engleză și franceză (maximum 200 de cuvinte).
15 martie 2022 – termenul pentru transmiterea acceptării/respingerii propunerilor 
1 aprilie 2022 – termenul pentru transmiterea lucrărilor în extenso


DISEMINAREA EVENIMENTULUI:
             Se realizează o lucrare științifică în domeniul dreptului internațional umanitar, în cuprinsul căreia vor fi articolele ce au fost supuse evaluării științifice. Lucrarea își propune să prezinte importanța tratatelor internaționale pentru promovarea principiilor și regulilor de protecție a drepturilor omului în situații de recesiune pandemică, să facă o trecere în revistă a legislației interne și internaționale, a mecanismelor și instituțiilor care au ca obiectiv asigurarea cunoașterii și aplicării prevederilor dreptului internațional umanitar și a dreptului internațional al drepturilor omului în situații pandemice, referitoare la protecția drepturilor și libertăților fundamentale. De asemenea, se urmărește să se facă o analiză asupra eficienței prevederilor actuale și să se identifice unele situații ca elemente de reflecție într-o eventuală perfecționare a normelor de protecție specifice, pe baza situațiilor recente în care s-au înregistrat afectarea la scară extinsă, gravă și pe termen lung a drepturilor omului și implicit încălcarea prevederilor instrumentelor juridice internaționale.

STANDARDE DE EDITARE:
       Lucrarea cu titlul de mai sus, care va apărea sub egida Asociației Române de Drept Umanitar – Filiala Prahova, va fi editată la o editură de prestigiu la nivel național, cotată în bazele de date naționale. 

Titlul și structura articolului 
        Prima pagină va cuprinde: titlul (în limba română și engleză și franceză), 
numele autorilor, detaliile privind funcția deținută, afilierea profesională sau academică și adresele de contact. Articolul va fi structurat după cum urmează: Introducere, Secțiuni (clar delimitate, cu titlul specific), Concluzii și Bibliografie.

Abstractul și cuvintele cheie
           Abstractul va fi redactat în limba română și engleză și franceză, va cuprinde tematica și subiectul articolului, obiectivele urmărite în studiu și rezultatele /implicațiile cercetării. Se va folosi formatul aliniere stânga-dreapta/Justified, font Times New Roman, Italic cu caractere de 11 și spațiere la un rând.

Detalii tehnice de formatare
            Format Word (doc/.docx), textul fiind formatat aliniere stânga-dreapta/Justified, font Times New Roman cu caractere de 12 și spațiere la un rând jumătate(1,5). Evidențierea în cadrul lucrării va fi făcută îngroșat pentru secțiuni/titluri/subtitluri și italic în ceea ce privește textul. Citările vor fi incluse între ghilimele duble, se va urmări forma originală a citatului și se va indica autorul respectând specificațiile privind notele de subsol. 
             Notele de subsol vor fi formatate aliniere stânga-dreapta/Justified, font Times New Roman cu caractere de 10 și spațiere la un rând. Notele de subsol se vor încheia cu punct. Articolele in extenso trimise spre publicare nu vor depăși 20 de pagini.

Reguli de citare 
· Tratate, monografii:
Autor, Titlu, editura (localitate, țară), anul, pagina.
· Articole publicate în volume colective:
Autor, Titlu, în Autor, Titlu, editura (localitate, țară), anul, pagina
· Articole
Autor, Titlul, anul, Revista, număr (dacă se aplică), și intervalul de pagini din revistă la care se găsește articolul.
· Legislație, jurisprudență, alte documente:
Va fi urmărit stilul oficial de citare.
· Internet:
Se va utiliza formula ,,documentul este disponibil online la adresa”, adresa 
url, cu mențiunea datei la care a fost accesat.
Exemplu: Documentul este disponibil online la adresa    ,,http://www.ttpublishing.eu/AJLG, consultat la 1 mai 2020”.

Bibliografie/Referințe 
           Referințele bibliografice vor fi numerotate, urmând a fi ordonate alfabetic și apoi cronologic.
           
Notă 
         Colectivul de coordonare este împuternicit să decidă asupra publicării materialelor având în vedere calitatea științifică a acestora. Autorii poartă responsabilitatea totală a informațiilor și punctelor de vedere exprimate. Lucrarea va fi publicată și pe site-ul www.arduph.ro și va fi preluată de entitățile cu care Asociația Română de Drept Umanitar are parteneriate de cooperare. Lucrarea apare și în format letric.

